הרחבה נוספת של צוותי משרדנו בארה"ב ובישראל

אנו שמחים לבשר על הרחבה נוספת של צוותי משרדנו בארה"ב ובישראל עם הצטרפותו של מר אברהם חרמון ב-1 בינואר 2018.

לפני הצטרפותו למשרד ג'יי אם בי דייויס בן-דוד, צבר מר חרמון ניסיון פנים ארגוני במספר חברות פארמה ישראליות, לרבות טבע תעשיות פרמצבטיות בע"מ. בחברת טבע עמד מר חרמון בראש צוות של עורכי דין פטנטים שסיפקו לחברה חוות דעת בנושא של פיתוחים פוטנציאליים חדשים והובילו תביעות משפטיות בתיקי פטנטים הקשורים בצבר האמצאתי ובמוצרים המשווקים של החברה.

בנוסף לכך רכש מר חרמון ניסיון נרחב בפרקטיקה פרטית, סיוע לאוניברסיטאות וחברות מובילות בניסוח פטנטים, תביעות משפטיות, ליטיגציה, סוגיות חוזיות ומתן חוות דעת.

המיקוד הטכנולוגי של מר חרמון כולל פארמה, ביו-טכנולוגיה, מכשור רפואי, רפואה וטרינרית ואמצאות בתחום המחשבים.

אברהם חרמון הוא סוכן פטנטים בארה"ב ועורך דין פטנטים בישראל (2006). השכלתו כוללת תואר ראשון בכימיה מישיבה יוניברסיטי בניו יורק, ותואר שני במשפטים מאוניברסיטת חיפה.

ניתן ליצור קשר עם מר חרמון בכתובת Avraham.Hermon@jmbdavis.com.

אנא פנו אלינו בכל שאלה או בקשה לייעוץ.

בברכה,

ירמיהו בן-דוד